දශක 6 කට වැඩි ඉතිහාසයක් ඇති ශ්‍රී ලාංකික සිනමාවේ මෙතෙක් කල් බිහිවුණු සියලුම චිත්‍රපටවල වියදම ගත්තත් මේ තනි චිත්‍රපටය ඊටත් වඩා කීප ගුණයකින් වැඩියි.මේ චිත්‍රපටය නරඹද්දී ප්‍රේක්ෂක ඔබට නැගෙන ප්‍රශ්නයක් වනුයේ, මෙතරම් දියුණු තාක්ෂණයකින් හෙබි ලෝකයක වීරයා තාම කඩුවෙන් අතින් පයින් සටන් කරන්නේ ඇයි කියාදැයි.පෘතුවියේ සිට අඟහරු ලෝකයට ඇසිපිය හෙලන සැනින් සැපත් වන්නට පුළුවන් ලෝකයක සටන් කිරීම සඳහා කොතරම් ගැජට් ඇද්දැයි ඔබට සිතෙන්නට පුළුවන්.ඉතින් එම හේතුවෙන්ම මෙම දැවැන්ත චිත්‍රපටයේ විශ්වාසනීයත්වය බිඳී යාමත්, කටින් කට එය පැතිර යාමත් මෙම දැවැන්ත බොක්ස් ඔෆිස් පසුබෑමට බලපෑ හේතු වෙන්නට පුළුවන.එඩ්ගාර් රයිස් බරෝස් විසින් පල්ප් සඟරාවලට ලියූ කතා පෙළක් ඇසුරෙන් නිමවා ඇති මෙම චිත්‍රපටයේ කතාව ඔහුගේම වඩාත්ම ලොව පුරා ප්‍රචලිත වූ වානරයන්ගේ ටාසන් ගේ කතා තරම් රසවත් නැහැ.ටාසන් නිසා චිත්‍රපට අසූ ගණනක් බිහි වුණත් ජෝන් කාටර් නම් මෙම දැවැන්ත පසුබෑමෙන් පසු තවත් චිත්‍රපට බිහි කරයි ද යන්න සැක සහිතයි.මෙහි අධ්‍යක්ෂවරයා ගැන යමක් පැවසිය යුතුමයි.